Beszámoló a Bakonycsernyei Horgász Egyesület

2017-es vízgazdálkodási munkákról

A 2017-es évet a kemény fagyoknak köszönhetően, sok év után először nádvágással kezdhettük. A 3 hétvégén át tartó munkával,mindkét tó partján sikerült levágni, illetve elégetni a nádat. Így tavaszra mindkét tó parti zöldje megújult.

A tavasz a jubileumi verseny (25 éves ) verseny jegyében telt. Rendezvényünk jól sikerült. Több mint 70 horgászunk vett részt rajta, sokan családtagjaikkal. A megemlékezésre, szinte minden meghívottunk eljött és jót nosztalgiáztak a 25 évvel ez előtt történteken. Minden a kezdeteknél ott lévő prominens személy, emlék plakettet kapott emlékül.

Május folyamán elkészült aII-es tó gátszélesítésen a szerviz út és magasság korlátos sorompó. Sajnos a rohamosan emelkedő halárak és villamos fejlesztés elhúzódása miatt a másik partvédelmi fejlesztésünket el halasztottuk, az anyagi eszközök bizonytalansága miatt.

Karbantartásként a már említett nádvágás mellett, folyamatosan vágattuk a füvet, ami alkalmanként az 2,2 km hosszú parti sáv 2 m-től akár helyenként 30 méter széles sávban. Ki lett kátyúzva 1,2 km hosszan a murvás út, továbbá 3 esőbe álló fel lett újítva, mert az időjárási viszonyok igen csak megrongálták és sem esztétikailag, sem biztonsági okokból nem maradhattak így, továbbá funkciójukat sem töltötték így be.

Csapadékosabb időszakban folyamatosan zsilip és árapasztó rács takarítást végzünk, volt úgy, hogy naponta többször is.

A rendkívül meleg és aszályos nyár miatt az iszapfogókban felgyülemlett víz tóba történő átemelésére vásárolt benzin motoros szivattyút, augusztusban az I-es tó vízforgatására, oxigén ellátására kellet felavatnunk. 12 napon keresztül napi 4 órán át levegőztettük a tó vízét, hogy elkerüljük az oxigén hiány miatti halpusztulást, amely nagyon könnyen bekövetkezhet egy hosszan tartó meleg, vízbefolyás nélküli időben.

Jeleztük az I. tó gátja előtti terület földtulajdonosnának, hogy a viharkáros fákat takarítsa el. Sajnos az ígéreten kívül más nem történt, így, ha engedélyt ad rá, akkor az Egyesület a tavasz folyamán rendrakás címén kitakarítaná a területet, hiszen így amellett, hogy szebb is lenne a környék, a vízelvezetés is jobban megoldott lenne. Többször jeleztük, de a vízügy részéről nem történt semmi, hogy az I. tó gátjától kifele vezető patakmeder teljesen feliszapolódott, növényezettel benőtt, így nagyobb csapadék esetén az nem tudja elvezetni a kellő mennyiséget. További probléma, hogy aDilingaiék előtti felújított híd alsó szintje magasabb, mint maga a meder, így ez is gondot okoz. De ha már legalább a meder ki lenne tisztítva, sokat segíteni egy esetleges havária eseménynél.

Melegvizes időszakban telepített halak fertőzés veszélye sokkal nagyobb, mint hideg időszakban, illetve szintén a nyári kánikulában előforduló zöldalgásodás megakadályozására fertőtlenítettük a vizet, természetesen figyelve annak biológiai egyensúlynak a megtartására.

Az év végére a villamosítási rendszer is kiért a tópartra,ennek következményként mint egy 260 000 Ft beruházást hajtottunk végre december végén. Emellett a villamos oszlopsor végétől 50 m hosszan a levágott zöld bokrokat, fákat kitakarítottuk, és igyekeztünk a helyzethez mérten javítani az esztétikán. A fenti összeget egyesületünk kérné fejlesztésként elszámolni, bár az előzetesben évi tervben ez nem szerepelt de a szolgáltató ezt még decemberbe kérte hogy valósuljon meg.

Az év folyamán új 5 évre szóló halgazdálkodási tervet kellett beadnunk, az engedélyező hatóság, azaz a Fejér Megyei Kormányhivatal Székesfehérvári Járási Hivatala, Földművelésügyi Főosztály, Agrárügyi osztálya felé. Ezt végül is 2018 februárjában el is fogadták, de a megyei katasztrófa védelem, vízminőség javítási és kárelhárítási terv kidolgozására kötelezte az egyesületünket. A tervet elkészítésével szakembert bíztunk meg, és azt be is nyújtottuk a katasztrófavédelmi hatósághoz. A tervben meghatározásra került a telepítések ütemezése, figyelemmel arra, hogy a tavak ökoszisztémáját ne terhelje túl. A megfelelő víminőség megtartása érdekében folyamatosan kapcsolatot kell tartanunk a halgazdálkodási szakértővel, s évente kétszer vízminőségi vizsgálatot kell végeztetnünk. Kötelezték az egyesületet oxigénmérő beszerzésére, mellyel márciustól októberig a hajnai órákban hetente mérnünk kell a víz oxigénszintjét.

Az oxigénmérő megvásárlásra került, melynek összege közel 150.000 Ft volt. Mivel a tavakat tápláló vízfolyás mezőgazdasági hasznosítási területeken folyik át, így fennállhat a mű- és szervestrágyavízbe kerülése, amelynek következménye esetleges algavirágzás vagy ammónia mérgezés veszélye. Ezért klórmész készletentartására köteleztek, mellyel probléma esetén szakértői engedéllyel azonnal be kell avatkozni.

Előírták az oxigén utánpótlásra való felkészülésként szivattyúk beszerzését, mellyel a lokális oxigénpótlás megoldható. (Szivattyút, mint fent említettem, már korábban beszerzett az Egyesület.)

Mivel az oxigénhiány előidézője az iszapban felhalmozódott foszfor, így előírták, hogy minden év tavaszán el kell végeznünk az iszapréteg mérését, s kritikus iszapvastagsági szint esetén a halgazdálkodási szakértő egyidejű értesítése mellett annak megmozgatását írták elő.

A vízgazdálkodási feladatokon kívül igyekeztünk a tavak és a horgászat népszerüsítésében is, hiszen már 2 éve az iskola minden évfolyamát, és a nyári művelődési házas foglalkoztató tábor gyermekeit is fogadjuk egy-egy egész napos programra, ahol nem csak a szép környezetet, hanem annak vízhez kötődő élővilágát is igyekszünk bemutatni. A csernyeieken kívül a székesfehérvári Arany János iskola diákjai is töltöttek itt egy napot, akik ezáltal nem csak a tavakat, hanem a falunkat is megismerhették. Megemlítem még, hogy a Horgászok Fejér Megyei Szövetsége által szervezett gyermek horgász tábor már negyedszer tölt egy napot nálunk.

Igaz nem halgazdálkodási feladat, de megemlíteném, hogy 2017 évben 11 versenyt rendeztünk, ahol 500 részvevővel, illetve azok hozzátartozóival, baráti társaságaikkal közel 1200 fő látogatott el a tavakra. Ezen túl rengeteg a kiránduló, sétáló, piknikező látogatónk. Vezetőségünk ezeket is figyelembe vette, amikor a 2018-2019-es évekre a fejlesztések fő céljává a „központi” épület felújítását tűzte ki, hogy kultúráltabb körülményeket tudjon biztosítani az iskolai csoportoknak, a kirándulóknak, baráti társaságoknak, akik kilátogatnak a tavakhoz.

Köszönöm, hogy beszámolónkat elfogadták.

Tisztelettel : Bakonycsernyei HE vezetősége